U-I-263/20
Datum: 2022-10-25T00:00:00.000+02:00
ecli: ECLI:SI:USRS:2022:U.I.263.20
vrsta: podzakonski akt
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 25.10.2022
dokument: US33380
akt: Odlok o kategorizaciji občinskih cest v Občini Sevnica (Uradni list RS, št. 3/15), 5. čl., kolikor kategorizira javno pot 873070 "Čanjska gora" (odsek 873074) v delu, ki poteka po zemljišču parc. št. 1010/4, k. o. Žigrski vrh
resitev: ustavitev															druge rešitve
izrek: Postopek za preizkus pobude za začetek postopka za oceno ustavnosti in zakonitosti 5. člena Odloka o kategorizaciji občinskih cest v Občini Sevnica (Uradni list RS, št. 3/15), kolikor kategorizira javno pot 873070 "Čanjska gora" (odsek 873074) v delu, ki poteka po zemljišču parc. št. 1010/4, k. o. Žigrski vrh, se ustavi.

 

Pobudnik sam nosi svoje stroške postopka s pobudo.
stavek: Ustavno sodišče ustavi postopek, če pobudnik umakne pobudo.
odlocitev: sklep
geslo: 1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.

1.5.51.1.11 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Odločitev o stroških .
podlaga: Člen 25.4.1, 34.1, Zakon o Ustavnem sodišču [ZUstS]
vlagatelj: Sašo Mastikosa, Sevnica
datum_vloge: 2020-06-18T22:00:00.000Z
datum_odlocitve: 2022-10-24T22:00:00.000Z

# U-I-263/20-13

25. 10. 2022

## SKLEP

Ustavno sodišče je v postopku za preizkus pobude Saše Mastikose, Sevnica, ki ga zastopa Dušan Dornik ml., odvetnik v Krškem, na seji 25. oktobra 2022

**sklenilo:**

**Postopek za preizkus pobude za začetek postopka za oceno ustavnosti in zakonitosti 5. člena Odloka o kategorizaciji občinskih cest v Občini Sevnica (Uradni list RS, št. 3/15), kolikor kategorizira javno pot 873070 "Čanjska gora" (odsek 873074) v delu, ki poteka po zemljišču parc. št. 1010/4, k. o. Žigrski vrh, se ustavi.**

**Pobudnik sam nosi svoje stroške postopka s pobudo.**

## OBRAZLOŽITEV

Ustavno sodišče je ustavilo postopek za preizkus pobude za začetek postopka za oceno ustavnosti in zakonitosti 5. člena Odloka o kategorizaciji občinskih cest v Občini Sevnica (v nadaljevanju Odlok), kolikor kategorizira javno pot 873070 "Čanjska gora" (odsek 873074) v delu, ki poteka po zemljišču parc. št. 1010/4, k. o. Žigrski vrh, ker je pobudnik po prejemu poziva Ustavnega sodišča, s katerim je bil seznanjen o spremembi 5. člena Odloka v izpodbijanem delu,[1] z dopisom z dne 17. 8. 2022 umaknil pobudo (1. točka izreka).

Pobudnik v dopisu vztraja pri zahtevi za povrnitev stroškov, ker naj bi pobudo za varstvo svoje pravice moral vložiti v zakonskem roku in ker naj bi Občina Sevnica (v nadaljevanju Občina) protiustavnost in nezakonitost Odloka verjetno odpravila, ko je prejela poziv Ustavnega sodišča, da odgovori na pobudo. Postavilo naj bi se vprašanje, ali bi Občina to storila, če pobudnik pobude ne bi vložil.

Po prvem odstavku 34. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS) nosi v postopku pred Ustavnim sodiščem vsak udeleženec svoje stroške, če Ustavno sodišče ne odloči drugače. V obravnavani zadevi ni utemeljenih razlogov za drugačno odločitev. Kot izhaja iz 1. točke izreka tega sklepa, pobudnik s pobudo ni uspel. Poleg tega pobudnikove navedbe nimajo podlage v podatkih v spisu. Iz odgovora Občine na pobudo z dne 29. 7. 2022 (na poziv Ustavnega sodišča z dne 11. 7. 2022) izhaja, da je pobudnik pobudo vložil po obvestilu Občine 7. 5. 2020,[2] da je pripravila predlog sprememb Odloka na pobudnikov predlog za skrajšanje sporne javne poti z dne 12. 12. 2018, česar pobudnik v dopisu ne prereka. Glede na navedeno je Ustavno sodišče sklenilo, kot izhaja iz 2. točke izreka tega sklepa.

Ustavno sodišče je sprejelo ta sklep na podlagi prve alineje četrtega odstavka 25. člena in prvega odstavka 34. člena ZUstS v sestavi: predsednik dr. Matej Accetto ter sodnici in sodniki dr. Rok Čeferin, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.

dr. Matej Accetto
Predsednik

---

[^[1]]: Odlok o spremembah in dopolnitvah Odloka o kategorizaciji občinskih cest v Občini Sevnica (Uradni list RS, št. 125/21).

[^[2]]: Pobudnik je pobudo vložil 18. 6. 2020.